Studentparlamentet ved Universitetet i Bergen

Studentparlamentet ved Universitetet i Bergen er det øverste studentpolitiske organet ved Universitetet i Bergen. Studentparlamentet behandler og fatter vedtak i saker som angår studentenes interesser ved universitetet. Dette kan gjelde saker som omhandler fagpolitikk, studentvelferd på universitetet, læringsmiljø, internasjonale studenter, utveksling eller mer fakultetsspesifikke saker. Alle studenter ved universitetet har tale- og forslagsrett i Studentparlamentet. Studentparlamentet sørger for at studentstemmen er hørt i alle relevante fora og saker som angår studentene, og har ansvar for å oppnevne studentrepresentanter til universitetets styrer, råd og utvalg.

Arbeidsutvalget er Studentparlamentets saksforberedende og utøvende organ. Leder av parlamentet fungerer som studentleder ved institusjonen, og utvalget fungerer som studentenes hovedtillitsvalgte. De jobber daglig med å utøve vedtatt politikk og forvalte Studentparlamentets daglige virke. Arbeidsutvalget velges av parlamentet etter studentvalget er gjennomført. Alle studenter kan stille til arbeidsutvalg-valget, og trenger ikke ha listetilhørighet. De fire medlemmene internkonstitueres med ansvarsområder som dekker fag- og forskning, læringsmiljø, velferd, likestilling, promotering, bærekraft, internasjonalisering og fakultetssamarbeid.

Arbeidsutvalget 2022–23 består av leder Aksel Haukom (Sosialdemokratisk Liste), nestleder Andrea Nesvik Voss (Grønn Liste) og medlemmene Oscar dos Santos Kvalsvik (Uavhengig) og Kaja Ingdal Hovdenak (Venstrealliansen).

Sammensetning 
Studentparlamentet består av 31 demokratisk innvalgte studenter. 24 av disse er valgt ved studentvalget, hvor ulike studentpolitiske lister stiller til valg hvert år.  Alle studenter ved Universitetet i Bergen kan stille på en liste, og alle kan starte sin egen liste. I tillegg har alle de syv fakultetene én studentrepresentant hver, som velges under studentutvalgenes allmøter på fakultetene. Representantene velges for ett år av gangen, mens funksjonsperioden til Arbeidsutvalget er 1. juli-30. juni.

Studentvalget 2021 ble i likhet med valget i 2020 gjennomført heldigitalt, og så en nedgang i valgdeltakelsen. Færre lister deltok også i valget, etter at Grønn Liste og Gul Liste ikke stilte til gjenvalg.  
 
Studentvalget 2022 ble gjennomført 20. til 28. april. Denne gangen ble Liberal Liste lagt ned, mens Grønn Liste ble gjenopprettet. Valget hadde for første gang siden 2019 en større fysisk tilstedeværelse og førte til en økt valgdeltakelse på 13,5%, men dog fortsatt lavere enn valg før koronapandemien.   
 

Studentparlamentet 2022-2023

Arbeidsutvalg ved Studentparlamentet

2022-23 

 Leder Aksel Haukom
 Nestleder Andrea Nesvik Voss
 AU-medlem Oscar dos Santos Kvalsvik
 AU-medlem Kaja Ingdal Hovdenak

2021–22 

 Leder Thomas Helland-Hansen
 Nestleder Elida Linnea Slettum (fra 01.11.2021)
 Nestleder Sigurd Meklenborg Salvesen (til 31.10.2021)
 AU-medlem Aksel Haukom
 AU-medlem Elida Linnea Slettum (til 31.10.2021)
 AU-medlem Oscar dos Santos Kvalsvik (fra 01.11.2021)

2020–21 
 Leder Sandra Amalie Lid Krumsvik (til 26.04.2021)
 Nestleder Martine Jordana Baarholm (fungerende leder fra 26.04.2021)
 AU-medlem Kristoffer Eik
 AU-medlem Petter Steensnæs Morland

2019–20 

 Leder Andreas Trohjell
 Nestleder Sandra Amalie Lid Krumsvik
 AU-medlem Tori Heitmann Jørgensen
 AU-medlem Morten Stene

2018–19 

 Leder Nikolai Klæboe
 Nestleder Eira Garrido
 AU-medlem Maren Iversen
 AU-medlem Andreas Trohjell

2017–18 

 Leder Håkon Randgaard Mikalsen
 Nestleder Terje-André Kvinlaug
 AU-medlem Natalie Johnsen
 AU-medlem Stian Skarheim Magelssen

2016–17 

 Leder Håkon Randgaard Mikalsen
 Nestleder Svein-Martin Stenseth
 AU-medlem Henriette Vågen Aase
 AU-medlem Eirik Lie Reikerås

2015-16 

 Leder Johanne Vaagland
 Nestleder Tord Lauvland Bjørnevik
 AU-medlem Jin Sigve Mæland
 AU-medlem Ingrid Fjellberg

2014-15 

 Leder Tommy Aarethun
 Nestleder Susann Strømsvåg
 AU-medlem Johanne Vaagland
 AU-medlem Magnus Brekke Nygaard

2013-14 

 Leder Bjørn Kristian Danbolt
 Nestleder Tommy Aarethun
 AU-medlem Hilde Kristine Moe
 AU-medlem Erlend Sand

Referanser 
Valgresultat 2017/2018: https://web.archive.org/web/20171201032421/http://spuib.no/no/arkiv/valgresultatene-er-klare-0 
Studentforeninger
Universitetet i Bergen
Studentparlamentet ved Universitetet i Bergen
Studentparlamenter i Norge